CELEX: 32010R0865
Language: lv
Date: 2010-09-29 00:00:00
Title: Komisijas Regula (ES) Nr. 865/2010 ( 2010. gada 29. septembris ), ar ko nosaka minimālo sviesta pārdošanas cenu septītajā individuālajā uzaicinājumā uz konkursu saskaņā ar konkursa procedūru, kas uzsākta ar Regulu (ES) Nr. 446/2010

30.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 256/19
            
         KOMISIJAS REGULA (ES) Nr. 865/2010
   (2010. gada 29. septembris),
   ar ko nosaka minimālo sviesta pārdošanas cenu septītajā individuālajā uzaicinājumā uz konkursu saskaņā ar konkursa procedūru, kas uzsākta ar Regulu (ES) Nr. 446/2010
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta j) punktu saistībā ar 4. pantu,
   tā kā:
   
               (1)
            
            
               Ar Komisijas Regulu (ES) Nr. 446/2010 (2) ir uzsākta konkursa procedūra sviesta pārdošanai saskaņā ar nosacījumiem, kuri izklāstīti Komisijas 2009. gada 11. decembra Regulā (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 piemērošanai attiecībā uz lauksaimniecības produktu iepirkšanu un pārdošanu valsts intervencē (3).
            
         
               (2)
            
            
               Ņemot vērā piedāvājumus, kas saņemti pēc individuālajiem uzaicinājumiem, saskaņā ar Regulas (ES) Nr. 1272/2009 46. panta 1. punktu Komisijai ir jānosaka minimālā pārdošanas cena vai jānolemj minimālo pārdošanas cenu nenoteikt.
            
         
               (3)
            
            
               Pamatojoties uz piedāvājumiem, kas saņemti septītajā individuālajā uzaicinājumā uz konkursu, ir jānosaka minimālā pārdošanas cena Francijā uzglabātam sviestam, kas šajā dalībvalstī tiek uzglabāts ļoti nelielā daudzumā. Pārējās dalībvalstīs, bet ne Francijā, uzglabātam sviestam minimālo pārdošanas cenu nenosaka.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Septītajā individuālajā uzaicinājumā uz konkursu sviesta pārdošanai saskaņā ar konkursa procedūru, kura uzsākta ar Regulu (ES) Nr. 446/2010 un kurā piedāvājumu iesniegšanas termiņš bija 2010. gada 21. septembris, Francijā uzglabātā sviesta minimālā pārdošanas cena ir 356,00 EUR/100 kg.
   Saistībā ar individuālo uzaicinājumu uz konkursu pārējās dalībvalstīs, bet ne Francijā, uzglabātam sviestam minimālo pārdošanas cenu nenosaka.
   2. pants
   Šī regula stājas spēkā 2010. gada 30. septembrī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 29. septembrī
      
         
            Komisijas vārdā, priekšsēdētāja vārdā –
         
            lauksaimniecības un lauku attīstības ģenerāldirektors
         
         Jean-Luc DEMARTY
      
   
   
      (1)  OV L 299, 16.11.2007., 1. lpp.
   
      (2)  OV L 126, 22.5.2010., 17. lpp.
   
      (3)  OV L 349, 29.12.2009., 1. lpp.